**APSTIPRINĀTI**

ar SIA “LDZ ritošā sastāva serviss”

valdes priekšsēdētājas A. Sīviņas

2025. gada 28. marta

rīkojumu Nr. RSS-1.4. / 51-2025

**2TE10U UN 2TE10M SĒRIJU MAĢISTRĀLO DĪZEĻLOKOMOTĪVJU PĀRDOŠANAS**

**ATKLĀTĀS IZSOLES NOTEIKUMI**

1. **Izsoles noteikumos lietotie termini:**
	1. Sabiedrība vai pārdevējs - SIA “LDZ ritošā sastāva serviss”.
	2. Atklātā izsole (turpmāk - izsole) – SIA „LDZ ritošā sastāva serviss” atklātā mutiska izsole ar augšupejošu soli “2TE10U un 2TE10M sēriju maģistrālo dīzeļlokomotīvju pārdošana”, kas tiek organizēta saskaņā ar SIA „LDZ ritošā sastāva serviss” Kustamās mantas atsavināšanas noteikumiem.
	3. Izsoles noteikumi (turpmāk - Noteikumi) - kārtība, kādā tiek organizēta SIA “LDZ ritošā sastāva serviss” 2TE10U un2TE10M sēriju maģistrālo dīzeļlokomotīvju izsole.
	4. Izsoles komisija - pastāvīgā kustamās mantas izsoles komisija, kas izveidota ar Sabiedrības valdes priekšsēdētāja 2025.gada 31.janvārī rīkojumu Nr.RSS-1.4./27-2025) un pilnvarota organizēt izsoli;.
	5. Manta - 2TE10U un2TE10M sēriju maģistrālā dīzeļlokomotīve.
	6. Lote – izsoles daļa, katra maģistrālā lokomotīve atsevišķi.
	7. Pretendents – dalībnieks, kas ir iesniedzis pieteikumu dalībai izsolē.
	8. Izsoles dalības pieteikums (turpmāk – Pieteikums) - pretendenta pieteikums (noformēts atbilstoši Noteikumu 1. pielikumā pievienotajai veidlapas formai).
	9. Solis – summa, par kādu cena tiek paaugstināta ar katru nākamo solījumu.
	10. Izsoles dalībnieks - pretendents, kura dalību izsolē apstiprinājusi komisija.
	11. Uzvarētājs/pircējs - izsoles pretendents, kas solījis pēdējo augstāko cenu par Mantu.
2. **REKVIZĪTI.**

Sabiedrība vai pārdevējs - SIA “LDZ ritošā sastāva serviss” vienotais reģistrācijas Nr: 40003788351, PVN reģistrācijas Nr. LV40003788351, juridiskā adrese: Vilhelma Purvīša iela 21, Rīga, LV-1050, Latvija, norēķinu konts: LV26RIKO0000084909460, bankas kods: RIKOLV2X, banka: Luminor Bank AS Latvijas filiāle.

1. **PASŪTĪTĀJA KONTAKTPERSONAS.**

Sarakstei ar pretendentiem un izsoles dalībniekiem organizatorisku jautājumu risināšanai:

* Sabiedrības Iepirkumu daļas vadītāja Egita Erdmane, tālrunis: +371 27043826, e-pasts: egita.erdmane@ldz.lv;
* Sabiedrības Iepirkumu daļas galvenā iepirkumu speciāliste Inta Pudule, tālrunis: +37120297185, e-pasts: inta.pudule@ldz.lv.

Sarakstei ar pretendentiem un izsoles dalībniekiem tehnisko jautājumu risināšanai un Mantas apskatei:

* Sabiedrības ražošanas direktors Sergejs Holodovs –  tālrunis: +371 29531724, e-pasts: sergejs.holodovs@ldz.lv
1. **IZSOLES MANTA UN TĀS APSKATES KĀRTĪBA.**
	1. Izsoles Manta ir Sabiedrības īpašumā esošas 2TE10U un2TE10M sēriju maģistrālās dīzeļlokomotīves**:**

|  |  |  |  |  |  |
| --- | --- | --- | --- | --- | --- |
| Nr. p.k.  | Sērija | Numurs | Izlaiduma gads | Noteiktais kalpošanas termiņš | Nobraukums no uzbūves (km) |
|  | 2TE10U | 0184 | 1990 | 03.2025. | 3 371 920 |
|  | 2TE10U | 0218 | 1990 | 06.2025. | 3 376 680 |
|  | 2TE10U | 0220 | 1991 | 10.2026. | 3 342 259 |
|  | 2TE10M | 3449 | 1989 | 09.2023. | 3 769 356 |

* 1. Mantas atrašanas vietā -  dīzeļlokomotīvju rezerves bāzē – Lokomotīves ielā 35, Rēzeknē, Latvijā.
	2. Manta nav apgrūtināta ar lietu tiesībām vai parādiem.
1. **MANTAS NOSACĪTĀ CENA, IZSOLES NODROŠINĀJUMS UN IZSOLES SOLIS.**
	1. Mantas nosacītā sākuma izsoles cena:

|  |  |  |
| --- | --- | --- |
| Lotes numurs | Lotes sastāvs | Lotes sākumcena EUR (bez PVN) |
| Lote Nr.1 | Dīzeļlokomotīve 2TE10U-0184 | 222 000 |
| Lote Nr.2 | Dīzeļlokomotīve 2TE10U-0218 | 222 000 |
| Lote Nr.3 | Dīzeļlokomotīve 2TE10U-0220 | 232 000 |
| Lote Nr.4 | Dīzeļlokomotīve 2TE10M-3449 | 222 000 |

* 1. Izsoles nodrošinājums – 5% (piecu procentu) apmērā no Lotes sākumcenas par katru Loti atsevišķi.
	2. Izsoles solis katrai Lotei - 2 000 EUR (divi tūkstoši euro).
	3. Izsoles nodrošinājums ir jāiemaksā pārdevēja kontā līdz ***2025.gada 10.aprīļa plkst.12:00.***
	4. Izsoles nodrošinājums tiek samaksāts pārskaitījuma veidā uz Noteikumu 2. punktā norādītiem rekvizītiem, maksājumu mērķī norādot “2TE10U un 2TE10M sēriju maģistrālo dīzeļlokomotīvju pārdošanas atklātās izsoles nodrošinājums.
	5. Izsoles nodrošinājums tiek uzskatīts par iesniegtu, ja attiecīgā naudas summa ir pilnā apmērā ieskaitīta Noteikumu 2. punktā norādītajā norēķinu kontā Noteikumos noteiktajām termiņā. Par samaksas datumu tiek uzskatīts diena, kad attiecīgā naudas summa faktiski ieskaitīta Noteikumu 2. punktā norādītajā norēķinu kontā.
	6. Pretendentam, kurš nosolījis augstāko pirkuma cenu, iemaksātais izsoles nodrošinājums tiek ieskaitīts pirkuma cenā kā pirkuma maksas avanss.
	7. Pretendentam, kurš nav atzīts par izsoles uzvarētāju, izsoles nodrošinājums tiek atmaksāts 30 (trīsdesmit) kalendāro dienu laikā pēc pirkuma līguma noslēgšanas ar izsoles uzvarētāju, pārskaitot attiecīgo summu uz pretendenta izsoles pieteikumā norādīto norēķinu kontu.
	8. Pretendentam, kurš iemaksājis izsoles nodrošinājumu, bet nav iesniedzis pieteikumu dalībai izsolē, izsoles nodrošinājums tiek atmaksāts 10 (desmit) kalendāro dienu laikā pēc pretendentu apstiprināšanas dalībai izsolē, pārskaitot attiecīgo summu uz maksājuma uzdevumā norādīto norēķinu kontu. Sabiedrībai ir tiesības paturēt izsoles nodrošinājumu Noteikumu 9.9. punktā paredzētajos gadījumos.
	9. Pirkuma maksai tiek piemērots pievienotās vērtības nodoklis (turpmāk – PVN) saskaņā ar spēkā esošo Latvijas Republikas Pievienotās vērtības nodokļa likumu.
	10. Izdevumus, kas saistīti ar Mantas tālāku transportēšanu no tās nodošanas vietas, Mantas pārreģistrēšanu Pircēja vārdā, nepieciešamo dokumentu noformēšanu, kā arī citus ar Mantas iegādi un īpašumtiesību pāreju saistītos izdevumus sedz Pircējs.
1. **IZSOLES IZSLUDINĀŠANA UN IZSOLES NORISES LAIKS.**
	1. Paziņojums par Mantas pārdošanu atklātā izsolē, kā arī izsoles norises laiks tiek publicēts VAS „Latvijas dzelzceļš” un Sabiedrības oficiālajā tīmekļvietnē www.ldz.lv. Papildus izsoles sludinājums var tikt pārpublicēts citās interneta vietnēs.
	2. Izsoles norises vieta un laiks: ***2025. gada 15.aprīlī, plkst. 11:00*** Sabiedrības biroja telpās Dzirnavu iela 147 k/3, Rīgā, LV-1050, Izsoles dalībnieks/pretendents izsolē piedalās klātienē vai tiešsaistē, izmantojot lietojumprogrammu *Microsoft Teams*.
	3. Izsoles pretendentu/dalībnieku reģistrācija izsolei (klātienē vai tiešsaistē) notiek 2025. gada 15.aprīlī no plkst. 10:45 līdz plkst. 10:55.

Ja dalībnieks/pretendents piedalās izsolē klātienē, viņš uzrāda pārstāvību apliecinošu dokumentu un personu apliecinošu dokumentu un parakstās izsoles reģistrācijas veidlapā. Ja dalībnieks/pretendents piedalās izsolē tiešsaistē, viņš uzrāda personu apliecinošu dokumentu pirms izsoles tiešsaistes sākuma, reģistrējoties noteiktajā laikā.

1. **PIETEIKUMA DALĪBAI IZSOLĒ NOFORMĒŠANA UN IESNIEGŠANA, PIETEIKUMA ATSAUKŠANA**
	1. Izsolē var piedalīties gan fiziskas, gan juridiskas personas, kuras Noteikumos noteiktajā kārtībā un termiņā ir pieteikušās dalībai izsolē, atbilst pretendentiem izvirzītajām prasībām un ir iemaksājušas izsoles nodrošinājumu.
	2. Pretendents var pieteikties solīšanai gan uz vienu, gan uz vairākām izsoles Lotēm.
	3. **Pretendenti, kuri ir Latvijas Republikas rezidenti**, pieteikumu dalībai izsolē Sabiedrībai iesniedz līdz **2025. gada 10.aprīļa plkst. 12:00**, iesniedz pieteikumu (1. pielikums) elektroniska dokumenta formā (\*.doc, \*.xls vai \*.pdf datņu formātā), kuru paraksta ar drošu elektronisko parakstu un nosūta uz e-pasta adresi: egita.erdmane@ldz.lv.
	4. Pretendents pieteikumam pievieno:
		1. Pieteikumu parakstījušās personas paraksttiesības apliecinošu dokumentu (piemēram: pilnvaru, ko izdevis pretendenta likumiskais pārstāvis vai citi dokumenti, kas apliecina personas tiesības rīkoties pretendenta vārdā) un izsoles nodrošinājuma apliecinājumu (maksājuma uzdevumu);
		2. sadarbības partnera identifikācijas veidlapu (3.pielikumā).

7.5. **Pretendenti, kuri ir Latvijas Republikas nerezidenti**, pieteikumu dalībai izsolē iesniedz līdz **2025. gada 10.aprīļa plkst.12:00**, iesniedz pieteikumu (1. pielikums) elektroniska dokumenta formā (\*.doc, \*.xls vai \*.pdf datņu formātā), kuru paraksta ar drošu elektronisko parakstu un nosūta uz e-pasta adresi: egita.erdmane@ldz.lv.

* 1. Pretendents pieteikumam pievieno:
		1. parakstījušās personas paraksttiesības apliecinošu dokumentu (piemēram: pilnvaru, ko izdevis pretendenta likumiskais pārstāvis vai citi dokumenti, kas apliecina personas tiesības rīkoties pretendenta vārdā) un izsoles nodrošinājuma apliecinājumu (maksājuma uzdevumu);
		2. personu apliecinoša dokumenta kopija;
		3. sadarbības partnera identifikācijas veidlapu (3. pielikumā);
		4. (ja attiecināms) statūti un/vai dibinātāja (dalībnieku/akcionāru) lēmums par juridiskās personas izpildinstitūcijas locekļu iecelšanu ar atsevišķām pārstāvības tiesībām;
		5. kompetentas institūcijas izziņa, kas apliecina, ka pretendentam nav pasludināts maksātnespējas process, nav apturēta vai izbeigta saimnieciskā darbība un pretendents netiek likvidēts;
		6. kompetentas institūcijas izdota izziņa, kas apliecina, ka pretendentam, ja tas ir reģistrēts ārvalstī vai ja tā pastāvīgā dzīvesvieta ir ārvalstī, attiecīgajā ārvalstī nav nodokļu parādu, tostarp valsts sociālās apdrošināšanas obligāto iemaksu parādu, kuru kopsumma pārsniedz 150 euro ;
		7. kompetentas institūcijas izziņa, kas nepieciešama pārbaudei saskaņā ar Starptautisko un Latvijas Republikas nacionālo sankciju likumā noteiktajiem ierobežojumiem. Izziņā jābūt norādītām šādām ziņām par ārvalstī reģistrētu pretendentu:
			1. Pretendenta nosaukums un reģistrācijas numurs;
			2. Valdes locekļu un padomes locekļu vārdi, uzvārdi un personas kodi;
			3. Patiesā labuma guvējs (vai norāde, ka patieso labuma guvēju noskaidrot nav iespējams);
			4. Pārstāvēt tiesīgās personas, prokūristi un personas, kas pilnvarotas pārstāvēt pretendentu darbībās, kas saistītas ar filiāli vai personālsabiedrības biedru.
	2. Visi dokumenti iesniedzami latviešu vai angļu valodā. Ja dokumenti ir citā valodā, tiem pievieno pretendenta apliecinātu tulkojumu latviešu vai angļu valodā.
	3. Pretendentam ir tiesības rakstveidā atsaukt iesniegto pieteikumu dalībai izsolē līdz izsoles dalībnieku reģistrācijas brīdim. Atsaukums ir galīgs un neatceļams, un tas izslēdz attiecīgā pieteikuma reģistrāciju izsoles dalībnieku sarakstā, kā arī liedz pretendentam turpmāku līdzdalību izsolē.
	4. Pēc pretendenta pieteikuma apstiprināšanas dalībai izsolē, izsoles dalībniekam tiek piešķirta izsoles kārtas numura karte un, ja attiecināms, pieslēgšanās saite izsolei tiešsaistē, izmantojot lietojumprogrammu *Microsoft Teams*. Izsoles kārtas numurs nav saistīts ar pieteikumu iesniegšanas secību.
	5. Izsoles komisijai ir tiesības pieņemt lēmumu izbeigt izsoli bez rezultāta, par to informējot izsoles pretendentus rakstveidā kvalifikācijas pārbaudes laikā, ja:
		1. izsoles laikā tiek konstatēts, ka izsoles pretendenti ir pārkāpuši noteikumus vai iesaistījušies aizliegtā vienošanās, kas varētu ietekmēt izsoles rezultātus;
		2. tiek saņemta informācija par būtiskiem izsoles objekta juridiskiem vai tehniskiem trūkumiem, kuri nebija zināmi līdz izsoles sākumam un kuri varētu ietekmēt potenciālos dalībniekus pieņemt apzinātu lēmumu par piedalīšanos izsolē.
1. **PRETENDENTA PĀRBAUDE UN IZSLĒGŠANA.**
	1. Izsoles komisija izslēdz pretendentu no dalības izsolē, ja uz to attiecas jebkurš no šādiem gadījumiem:
		1. ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts;
		2. ir konstatēts, ka pretendentam pieteikuma iesniegšanas termiņa pēdējā dienā vai dienā, kad pieņemts lēmums par iespējamu pirkuma līguma slēgšanas tiesību piešķiršanu:
			1. Latvijā vai valstī, kurā pretendents ir reģistrēts vai kurā atrodas tā pastāvīgā dzīvesvieta, tam ir nodokļu parādi, tostarp valsts sociālās apdrošināšanas obligāto iemaksu parādi, kuru kopsumma kādā no valstīm pārsniedz 150 euro;
			2. pretendentam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	2. Izsoles komisija izvērtē pretendenta iesniegtos pieteikumus, pārbauda pievienoto dokumentu atbilstību Noteikumu prasībām un pārliecinās, ka uz pretendentu neattiecas Noteikumu 8.1. punktā minētie izslēgšanas gadījumi.
	3. Izsoles komisijas sekretārs reģistrē izsoles dalībnieku reģistrācijas sarakstā tos pretendentus, kuri ir pieteikušies izsolei, ievērojot Noteikumu 7. punkta prasības.
	4. Par atteikumu reģistrēt pretendents izsolei tiek izsniegts motivēts atteikums.
	5. Izsoles komisijai nav tiesību līdz izsoles sākumam izpaust jebkādas ziņas par izsolei reģistrētajiem dalībniekiem.
2. **IZSOLES NORISES KĀRTĪBA.**
	1. Izsoles Manta tiek izsolīta par katru Loti atsevišķi.
	2. Izsoli vada izsoles komisijas norīkota persona – izsoles vadītājs.
	3. Izsoles vadītājam, atklājot izsoli, jāpaziņo katras izsoles lotes sākumcena un solīšanas solis. Solīšana notiek pa vienam solim.
	4. Izsoles dalībnieks ir tiesīgs ierosināt izsoles vadītājam izsoles Lotei palielināt cenu vienlaicīgi vairāku izsoles soļu apmērā.
	5. Izsoles dalībnieki solīšanas procesā nosauc savas kartes numuru, apliecinot piekrišanu piedāvātajai cenai. Izsoles vadītājs atkārto pirmā solītāja numuru un nosaukto cenu. Ja neviens no dalībniekiem nepiedāvā augstāku cenu, izsoles vadītājs trīs reizes atkārto pēdējo augstāko solījumu un fiksē to protokolā. Ja vairāki dalībnieki vienlaikus sola vienādu cenu, par pirmo solītāju tiek uzskatīts dalībnieks, kura pieteikums dalībai attiecīgajā lotē ir iesniegts pirmais.
	6. Izsoles dalībnieks, kurš solījis pēdējo augstāko cenu, izsoles dienā iesniedz rakstisku apliecinājumu par nosolīto cenu un apņemšanos iegādāties nosolīto Mantu (pielikums Nr. 2). Apliecinājums iesniedzams klātienē vai parakstīts ar drošu elektronisko parakstu, nosūtot uz e-pasta adresi: egita.erdmane@ldz.lv.
	7. Pārējie izsoles dalībnieki 9.6. punktā noteiktajā kārtībā izsoles dienā iesniedz rakstisku apliecinājumu (pielikums Nr.2) par savu augstāko solīto cenu.
	8. Ja izsoles dalībnieks, kurš solījis pēdējo augstāko cenu, neiesniedz rakstisku apliecinājumu, tiek uzskatīts, ka viņš ir atteicies no nosolītās mantas iegādes. Šādā gadījumā izsoles komisija lemj par mantas piedāvāšanu dalībniekam, kurš solīja nākamo augstāko cenu.
	9. Izsoles nodrošinājums izsoles uzvarētājam netiek atgriezts šādos gadījumos:
		1. ja izsoles uzvarētājs izsoles dienā neiesniedz rakstisku apliecinājumu atbilstoši Noteikumu 9.6. punktam;
		2. ja izsoles Lotes vienīgais dalībnieks ir reģistrējies attiecīgajai Lotei, bet nav piedalījies solīšanā (nav pieslēdzies un/vai nav solījis nevienu soli);
		3. ja izsoles uzvarētājs pēc paziņojuma saņemšanas atsakās noslēgt mantas pirkuma līgumu;
		4. ja izsoles uzvarētājs nesamaksā visu pirkuma maksu.
	10. Izsole tiek uzskatīta par nenotikušu, ja:
		1. uz izsoli nav pieteicies un nav reģistrēts neviens dalībnieks;
		2. izsolē nav piedalījies neviens no reģistrētajiem dalībniekiem;
		3. neviens no reģistrētajiem dalībniekiem izsoles laikā nav izteicis solījumu vai arī pēc solīšanas neviens nav iesniedzis rakstisku apliecinājumu par nosolīto cenu un Mantas iegādi.
	11. Izsoles gaita tiek protokolēta, un protokols tiek sastādīts un parakstīts vienā eksemplārā.
	12. Protokols, tostarp protokols par nenotikušu izsoli, trīs darba dienu laikā pēc izsoles tiek iesniegts apstiprināšanai Sabiedrības valdei.
	13. Izsole notiek latviešu, krievu un/vai angļu valodā.
	14. Ja izsolei katrā Lotē pieteicies tikai viens dalībnieks vai, ja piedalās viens no visiem reģistrētajiem dalībniekiem, tad izsolāmais priekšmets tiek pārdots vienīgajam dalībniekam gadījumā, ja tas ir solījis vismaz vienu soli no sākotnēji noteiktās Lotes sākumcenas.
	15. Gadījumā, ja tiek mainīts izsoles norises datums, laiks un norises vieta, par to tiek nekavējoties paziņots Noteikumu 6.1. punktā minētajās vietnēs, kā arī zināmajiem un/vai reģistrētajiem izsoles dalībniekiem par to tiek rakstiski paziņots, nosūtot informāciju par izmaiņām uz Pieteikumā norādīto e-pasta adresi un/vai telefoniski pa Pieteikumā norādīto kontakttālruni.
3. **IZSOLES REZULTĀTU APSTIPRINĀŠANA UN LĪGUMA SLĒGŠANAS KĀRTĪBA.**
	1. Izsoles dalībnieks, kurš saskaņā ar Noteikumiem ir nosolījis augstāko cenu, iegūst tiesības slēgt pirkuma līgumu ar Sabiedrību. Ja līgums tiek sagatavots divās vai vairākās valodās, latviešu valodas teksts ir noteicošais gadījumā, ja rodas domstarpības par līguma interpretāciju.
	2. Izsoles dalībnieks, kurš solījis pēdējo augstāko cenu, kļūst par izsoles uzvarētāju tikai pēc izsoles protokola apstiprināšanas Sabiedrības valdē. Sabiedrības valdē apstiprinātais izsoles protokols kalpo par pamatu līguma par Mantas pārdošanu izsoles uzvarētājam sagatavošanai un parakstīšanai (līguma projekts 4. pielikumā).
	3. Līdz izsoles protokola apstiprināšanai Sabiedrības valdei ir tiesības pieņemt lēmumu par izsoles atcelšanu.
	4. Pirkuma līgums tiek slēgts par attiecīgo izsoles Loti. Ja pretendents nosolījis vairākas Lotes, tās tiek iekļautas vienā līgumā.
	5. Līgums tiek noslēgts 10 (desmit) darba dienu laikā pēc izsoles protokola apstiprināšanas.
	6. Ja noteiktajā termiņā līgums netiek noslēgts un nav saņemts motivēts pircēja lūgums pagarināt šo termiņu, Sabiedrības valde var lemt par atteikšanos no līguma slēgšanas ar attiecīgās Lotes uzvarētāju un paturēt izsoles nodrošinājumu savā īpašumā.
	7. Sabiedrība nekompensē izsoles dalībniekiem izdevumus vai zaudējumus, kas radušies saistībā ar sagatavošanos un dalību izsolē.
4. **MAKSĀŠANAS LĪDZEKĻI UN MAKSĀŠANAS KĀRTĪBA.**

11.1. Norēķinu valūta ir euro (EUR).

11.2. Pēc līguma parakstīšanas pārdevējs piecu darba dienu laikā nosūta uzvarētājam (pircējam) rēķinu par pilnu Mantas pirkuma maksu, no kuras tiek atskaitīts iemaksātais izsoles nodrošinājums. Rēķins jāsamaksā 30 (trīsdesmit) kalendāro dienu laikā no tā nosūtīšanas dienas uz pircēja izsoles pieteikumā norādīto e-pasta adresi.

11.3. Par pirkuma maksas samaksas kavējumu pircējs apņemas maksāt pārdevējam nokavējuma procentus 0,5 % (nulle, komats, pieci procenti) apmērā no nesamaksātās summas par katru nokavēto dienu, bet ne vairāk kā 10 % (desmit procenti) no pirkuma maksas bez PVN.

11.4. Ja pilna pirkuma maksa par Mantu nav samaksāta 30 (trīsdesmit) kalendāro dienu laikā no rēķina izrakstīšanas dienas, pārdevējam (Sabiedrībai) ir tiesības vienpusēji atkāpties no pirkuma līguma un pircēja samaksātais izsoles nodrošinājums netiek atmaksāts, tas paliek Sabiedrības īpašumā. Iemaksātais nodrošinājums paliek Sabiedrības īpašumā arī tad, ja izsoles dalībnieks, kas solījis pēdējo augstāko cenu nav piekritis noslēgt pirkuma līgumu ar Sabiedrību (paziņojis par Mantas paturēšanu sev par savu augstāko solīto cenu vai ir atteicies to paturēt sev).

* 1. Īpašuma tiesības uz Mantu pircējs iegūst ar pilnas pirkuma maksas samaksas un nodošanas – pieņemšanas akta parakstīšanas dienu
	2. Pirms līguma parakstīšanas tā noteiktas sadaļas var tikt precizētas atkarībā no tā, vai pircējs ir Latvijas rezidents vai nerezidents. Šīs izmaiņas neattiecas uz līguma būtiskajām sastāvdaļām, maksājumu un līguma izbeigšanas termiņiem, piemērojamo likumu un strīdu izskatīšanas kārtību.
1. **CITA INFORMĀCIJA**

12.1. Pēc dīzeļlokomotīvju iegādes, noslēdzot atsevišķu līgumu, pārdevējs piedāvā šādus papildu pakalpojumus:

12.1.1. Dīzeļlokomotīves sagatavošanu pārsūtīšanai un LU-25 akta noformēšanu;

12.1.2. Dīzeļlokomotīves ekspluatācijas termiņa pagarināšanu;

12.1.3. Dīzeļlokomotīves pārkrāsošanu atbilstoši klienta krāsu standartam;

12.1.4. TR-1, TR-3, VR un GR remontdarbus pēc klienta pieprasījuma;

12.1.5. Dīzeļlokomotīvju modernizāciju atbilstoši klienta tehniskajām prasībām.

12.2. Visi Noteikumu pielikumi ir to neatņemama sastāvdaļa:

1. pielikums – Pieteikums dalībai izsolē;
2. pielikums – Nosolītās cenas apliecinājuma veidlapa;
3. pielikums – Sadarbības partnera identifikācijas veidlapa;
4. pielikums – Līguma projekts.

Izsoles pastāvīgas komisijas priekšsēdētāja E. Erdmane

**1.** **pielikums**

„2TE10U un 2TE10M sēriju maģistrālo dīzeļlokomotīvju pārdošanas

atklātās Izsoles noteikumi”

2025.gada „\_\_\_.”\_\_\_\_\_ Nr.\_\_\_\_\_\_\_\_\_\_\_\_\_

**PIETEIKUMS DALĪBAI**

2TE10U un 2TE10M sēriju maģistrālo dīzeļlokomotīvju

**PĀRDOŠANAS ATKLĀTĀ IZSOLĒ**

**Pretendents** \_\_\_\_\_\_\_\_\_\_ *(nosaukums/vārds, uzvārds, reģistrācijas numurs/personas kods, adrese, bankas rekvizīti)*

**piesaka savu dalību** SIA “LDZ ritošā sastāva serviss” rīkotajā 2TE10U un 2TE10M sēriju maģistrālo dīzeļlokomotīvju pārdošanas **atklātā izsolē dalībai \_\_\_\_\_** *(lūdzam atzīmēt kā tiks ņemta dalība izsolē: “”***klātienē”** vai **“tiešsaistē, izmantojot lietojumprogrammu *Microsoft Teams*”***)\_\_\_\_\_\_\_\_\_\_\_\_* **uz šādām lotēm:**

|  |  |  |
| --- | --- | --- |
| Lotes numurs | Lotes sastāvs | PIESAKOS *(lūdzam atzīmēt ar “X”)* |
| Lote Nr.1 | Dīzeļlokomotīve 2TE10U-0184 |  |
| Lote Nr.2 | Dīzeļlokomotīve 2TE10U-0218 |  |
| Lote Nr.3 | Dīzeļlokomotīve 2TE10U-0220 |  |
| Lote Nr.4 | Dīzeļlokomotīve 2TE10M-3449 |  |

**un apliecina, ka:**

* + - * ar izsoles noteikumiem ir iepazinies un pretenziju pret tiem nav;
			* piekrīt SIA “LDZ ritošā sastāva serviss” līguma projekta, kas pievienots izsoles noteikumu 4.pielikumā, nosacījumiem;
			* ir apsekojis vai iepazinies ar izsolē pārdodamo mantu un nekādu pretenziju nav;
			* ar tiesas spriedumu nav atzīts par vainīgu līdzdalībā noziedzīgā organizācijā, korupcijā, krāpnieciskās darbībās finanšu jomā vai noziedzīgi iegūtu līdzekļu legalizācijā un likumā noteiktajā kārtībā nav konstatēti profesionālās darbības pārkāpumi pēdējo triju gadu laikā līdz pieteikuma iesniegšanas dienai, kā arī nav pasludināts par maksātnespējīgu, neatrodas likvidācijas procesa stadijā, saimnieciskā darbība nav apturēta vai izbeigta, un nav nodokļu vai valsts sociālās apdrošināšanas obligāto iemaksu parādi;
			* uz izsoles pieteikuma iesniegšanas dienu nav debitora parādsaistības pret SIA “LDZ ritošā sastāva serviss”;
			* nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

Izsoles vēlamā valoda: *(lūdzam atzīmēt ar “X”)*

* latviešu;
* angļu;
* krievu.

Kontaktpersonas tālrunis un e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pielikumā dokumenti uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*cipariem un vārdiem*) lapām.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts) (atšifrējums)

**2. pielikums**

„2TE10U un 2TE10M sēriju maģistrālo dīzeļlokomotīvju

pārdošanas atklātās izsoles noteikumi”

2025.gada „\_\_\_.”\_\_\_\_\_ Nr.\_\_\_\_\_\_\_\_\_\_\_\_\_

**NOSOLĪTĀS AUGSTĀKĀS CENAS APLIECINĀJUMS**

2TE10U un 2TE10M sēriju maģistrālo dīzeļlokomotīvju

**PĀRDOŠANAS IZSOLĒ**

Pretendents \_\_\_\_\_\_\_\_\_\_ *(nosaukums/vārds, uzvārds, reģistrācijas numurs/personas kods, adrese, bankas rekvizīti)* apliecina nosolīto augstāko cenu SIA “LDZ ritošā sastāva serviss” rīkotajā 2TE10U un 2TE10M sēriju maģistrālo dīzeļlokomotīvju pārdošanas izsolē, kas notika 2025.gada \_\_\_\_\_ plkst.11.00, Dzirnavu ielā 147, Rīgā, LV-1050, un tiešsaistē lietojumprogrammā *Microsoft Teams***,** šādā/s izsoles lotē/s:

|  |  |  |
| --- | --- | --- |
| **Lotes numurs** | **Lotes sastāvs** | **Nosolītā augstākā cena EUR (bez PVN)** |
| Lote Nr.1 | Dīzeļlokomotīve 2TE10U-0184 |  |
| Lote Nr.2 | Dīzeļlokomotīve 2TE10U-0218 |  |
| Lote Nr.3 | Dīzeļlokomotīve 2TE10U-0220 |  |
| Lote Nr.4 | Dīzeļlokomotīve 2TE10M-3449 |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts) (atšifrējums)

**3. pielikums**

„2TE10U un 2TE10M sēriju maģistrālo dīzeļlokomotīvju

pārdošanas atklātās izsoles noteikumi”

Sadarbības partnera identifikācijas veidlapa personām

Saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma mērķiem un minētā likuma subjektu (tai skaitā Latvijas Republikas kredītiestāžu) darījumu uzraudzības prasībām, lai novērstu iespējamus ar noziedzīgi iegūtu līdzekļu legalizāciju un terorisma un proliferācijas finansēšanu saistītus riskus, SIA “LDZ ritošā sastāva serviss” lūdz iesniegt nepieciešamo informāciju, aizpildot šo veidlapu:

1. Sadarbības partnera nosaukums:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Reģistrācijas numurs/ analogs lielums:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Reģistrācijas valsts:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Valde: *(ja attiecināms)*

Valdes priekšsēdētāja/valdes locekļa vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Padome (ja ir izveidota): *(ja attiecināms)*

Padomes priekšsēdētāja/padomes locekļa vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Patiesais labuma guvējs/i (PLG)2:

Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē *patiesais labuma guvējs* ir *fiziskā persona,* kura ir juridiskās personas — īpašnieks vai kura kontrolē klientu, vai kuras vārdā, labā, interesēs tiek nodibinātas darījuma attiecības vai tiek veikts darījums, un tā ir vismaz:

1. fiziska persona, kurai tiešas vai netiešas līdzdalības veidā pieder vairāk nekā 25% no klienta uzņēmuma pamatkapitāla vai balsstiesīgo akciju kopskaita;
2. fiziska persona, kura tiešā vai netiešā veidā kontrolē uzņēmuma darbību;

Vārds, uzvārds, personas kods (ja personai nav personas koda, tad analogs lielums, piemēram, dzimšanas datums, mēnesis, gads), pilsonība (valsts piederība)1, PLG tieši vai netieši pieder vairāk nekā 25% kapitāla daļu/ balstiesīgo akciju no juridiskās personas kopējo daļu/akciju skaita.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apliecinu/-ām, ka, izmantojot visus iespējamos noskaidrošanas līdzekļus, secināts, ka nav iespējams noskaidrot nevienu fizisko personu - PLG Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 1.panta 5.punkta izpratnē, kā arī ir izslēgtas šaubas, ka personai ir PLG.

PLG nav iespējams noskaidrot, jo sadarbības partneris ir:

 atvasināta publiska persona;

 tiešās pārvaldes iestāde vai pastarpinātās pārvaldes iestāde;

 valsts vai pašvaldības kontrolēta kapitālsabiedrība;

 komersants, kura akcijas ir iekļautas regulētā tirgū.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Parakstot šo identifikācijas veidlapu, Sadarbības partneris apliecina, ka visa norādītā un aizpildītā informācija identifikācijas veidlapā ir patiesa un pilnīga.
2. Parakstot šo identifikācijas veidlapu, Sadarbības partneris apliecina, ka, mainoties veidlapā norādītajai informācijai, par to informēs SIA “LDZ ritošā sastāva serviss”, nosūtot aktuālo informāciju uz SIA “LDZ ritošā sastāva serviss” juridisko adresi: Vilhelma Purvīša iela 21, Rīga, LV-1050, Latvija, vai e-pastu: ldz\_rss@ldz.lv.

Likumiskais pārstāvis(norādīt personas statusu - valdes loceklis, prokūrists, pilnvarotā persona, cits):*(ja attiecināms)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts3: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1Šajā punktā minētos personas datus SIA “LDZ ritošā sastāva serviss” apstrādā balstoties uz Eiropas Parlamenta un Padomes Regulu (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti (turpmāk tekstā GDPR):

1/ GDPR 6.panta 1.daļas b/punkta pamata – līgumisko attiecību uzsākšanai un līguma izpildes nodrošināšanai pēc datu subjekta (līgumslēdzējas puses) pieprasījuma, un

2/ GDPR 6.panta 1.daļas c/punkta pamata, lai izpildītu uz pārzini (SIA “LDZ ritošā sastāva serviss”) attiecināmu juridisku pienākumu pārbaudīt savus sadarbības partnerus, atbilstoši Starptautisko un Latvijas Republikas nacionālo sankciju likuma un Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma prasībām;

3/ GDPR 6.panta 1.daļas e/punkta pamata, lai izpildītu uzdevumu, ko veic sabiedrības interesēs – terorisma novēršanai un krāpšanas riska ierobežošanai.

2 “Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma” 1.panta 5) punkta izpratnē.

3 vai elektroniskais paraksts.

**4. pielikums**

„2TE10U un 2TE10M sēriju maģistrālo dīzeļlokomotīvju

pārdošanas atklātās izsoles noteikumi”

PARAUGS

**LĪGUMS Nr. RSS-\_\_\_\_\_\_\_\_**

*Dokumenta parakstīšanas datums*

*ir pēdējā pievienotā droša elektroniskā*

*paraksta un tā laika zīmoga datums*

**Sabiedrība ar ierobežotu atbildību “LDZ ritošā sastāva serviss”**, vienotais reģistrācijas numurs 40003788351, turpmāk - pārdevējs, kuru uz \_\_\_\_\_\_\_\_\_\_\_\_\_\_\_ pamata pārstāv \_\_\_\_\_\_\_\_\_\_\_\_, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_, vienotais reģistrācijas numurs \_\_\_\_\_\_\_\_\_\_\_\_\_\_, turpmāk - pircējs, no otras puses, abi kopā/atsevišķi saukti arī - puses/puse, labā ticībā, bez viltus, maldības un spaidiem noslēdz šo pirkuma līgumu, saistošu pušu tiesību un pienākumu pārņēmējiem.

**1. LĪGUMA PRIEKŠMETS**

* 1. Pārdevējs pārdod un nodod pircējam, bet pircējs pērk un pieņem no pārdevēja šādu pārdevējam piederošo kustamo mantu:\_\_\_\_\_\_\_\_\_\_\_\_\_\_\_\_\_\_\_\_, turpmāk – Manta, kuru pircējs ir nosolījis pārdevēja rīkotajā 2025. gada \_\_\_. \_\_\_\_\_\_\_\_\_\_ izsolē.

## Mantas īss raksturojums: Dīzeļlokomotīve/es ar šādu tehnisko raksturojumu:

|  |  |
| --- | --- |
| Sērija |  |
| Numurs |  |
| SAP numurs |  |
| Izlaiduma gads |  |
| Noskrējiens kopējais (km) |  |

* 1. Pircējs ir pārbaudījis un novērtējis Mantas tehnisko un vizuālo stāvokli kā apmierinošu, tam pret to nav nekāda veida pretenziju.
	2. Mantas nodošanas vieta: dīzeļlokomotīvju rezerves bāzē – Lokomotīvju ielā 35, Rēzeknē, Latvijā.
	3. Puses apstiprina, ka apzinās Mantas vērtību un atsakās iesniegt prasības viena pret otru, lai atceltu līgumu vai mainītu preces vērtību pārmērīgu zaudējumu dēļ.
1. **PIRKUMA CENAS UN APMAKSAS NOTEIKUMI**
	1. Saskaņā ar izsoles rezultātiem Pirkuma cena ir \_\_\_ EUR (\_\_\_ eiro) un \_\_\_ EUR (\_\_\_ eiro) pievienotās vērtības nodokli, turpmāk – PVN, kas veido kopējo summu \_\_\_ EUR (\_\_\_). PVN tiek piemērots saskaņā Latvijā spēkā esošajiem normatīvajiem aktiem. Pircējā izsolē iemaksātā nodrošinājuma nauda \_\_\_\_EUR (\_\_\_\_\_\_\_\_\_\_\_\_\_\_ eiro) bez PVN tiek ieskaitīta Pirkuma cenā.
	2. Pirkuma summu \_\_\_\_\_\_\_EUR (\_\_\_\_\_\_\_\_\_\_\_\_\_\_\_eiro) apmērā ar PVN Pircējs apņemas samaksāt Pārdevējam 30 (trīsdesmit) kalendāro dienu laikā pēc rēķina nosūtīšanas dienas. Samaksa par Mantu tiek uzskatīta par saņemtu brīdī, kad tā pilnībā ieskaitīta Pārdevēja norēķinu kontā.
	3. Pircēja iemaksātais izsoles nodrošinājums, atbilstoši izsoles rezultātiem, paliek pārdevēja rīcībā līdz pilnas pirkuma maksas saņemšanas brīdim.
	4. Pēc līguma abpusējas parakstīšanas pārdevējs piecu darba dienu laikā, iesniedz pircējam rēķinu par pilnu (100%) Mantas Pirkuma maksas apmēru (2.1.punkts), norādot izsoles nodrošinājumu kā pirkuma maksas avansu, kas samaksāts pirms pirkuma līguma noslēgšanas.
	5. Par līgumā noteiktā samaksas termiņa kavējumu pircējs apņemas maksāt, pārdevējam nokavējuma procentus 0,5% (nulle, komats, pieci procenti) apmērā no savlaicīgi nesamaksātās summas par katru nokavēto dienu, bet ne vairāk kā 10% (desmit procenti) no savlaicīgi nesamaksātas summas, bez PVN.
	6. Īpašuma tiesības uz Mantu pāriet pircējam pēc pilnas pirkuma maksas samaksas un pieņemšanas – nodošanas akta parakstīšanas.
	7. Līgumsoda samaksa neatbrīvo pircēju no zaudējumu segšanas un saistību izpildes pienākuma.
	8. Pircējs organizē un sedz visus izdevumus, kas saistīti ar Mantas sagatavošanu transportēšanai un transportēšanu no Mantas nodošanas vietas uz pircēja norādīto vietu.
	9. Piecu darba dienu laikā no dienas, kad pārdevējam iesniegts dokuments, kas apliecina Mantas izvešanu no Latvijas Republikas teritorijas, pārdevējs atmaksā pircējam nerezidentam PVN, kas samaksāts par Mantu 2.1.punktā noteiktā apmērā.
2. **PUŠU TIESĪBAS, PIENĀKUMI UN ATBILDĪBA**

3.1. Pēc līguma stāšanās spēkā par līguma izpildi:

3.1.1. no pārdevēja puses atbildīgā persona: \_\_\_\_\_\_\_\_\_\_\_\_, tālrunis +371 \_\_\_\_\_\_\_\_\_, e-pasts: \_\_\_\_\_\_\_\_\_\_\_, kura pilnvarota veikt līguma kontroli un izpildi, kontrolē pilnas pirkuma cenas summas saņemšanu pārdevēja bankas kontā, pēc tam 20 (divdesmit) kalendāro dienu nodrošina Mantas kopā ar tehnisko dokumentāciju nodošanu pircējam ar pavadzīmi un pieņemšanas - nodošanas akta parakstīšanu;

3.1.2. no pircēja puses atbildīgā persona: \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_, tālrunis +371 \_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_, ar tiesībām pieņemt Mantu, parakstīt pieņemšanas – nodošanas aktu un citus ar līguma izpildi saistītos dokumentus.

* 1. No pavadzīmes un pieņemšanas - nodošanas akta (3.1.punkts) parakstīšanas brīža pircējam ir pienākums uzrādīt pārdevējam līgumu ar komercsabiedrību, kas organizē Mantas izvešanu no pārdevēja teritorijas un/vai Latvijas Republikas teritorijas.
	2. Pircējam ir pienākums pieņemt un izvest Mantu no pārdevēja teritorijas 20 (divdesmit) darba dienu laikā no pavadzīmes un pieņemšanas - nodošanas akta parakstīšanas dienas.
	3. Ja pircējs neizved Mantu no pārdevēja teritorijas līgumā noteiktajā termiņā vai atsakās parakstīt pieņemšanas – nodošanas aktu, tad Manta tiek uzskatīta par nodotu glabājumā pie pārdevēja un sākot ar nākamo kavējuma dienu pircējs apņemas maksāt pārdevējam par Mantas glabāšanu 9.96 EUR (deviņi euro, 96 centi) par lokomotīvju sekciju un papildus PVN diennaktī.
	4. Pārdevējs garantē, ka Manta nav apgrūtināta ar parādiem, apstrīdēta, arestēta, ieķīlāta, iznomāta trešajām personām vai citādi apgrūtināta.
	5. Pircējs apliecina un garantē, ka:
		1. ievēro Latvijas Republikas, Eiropas Savienības un Apvienoto Nāciju Organizācijas normatīvos aktus (tajā skaitā likumus, noteikumus, lēmumus, rezolūcijas), kas sevī iekļauj un/vai ir saistīti ar sankciju piemērošanu un citiem ierobežojumiem attiecībā uz virkni personu, jurisdikciju un teritoriju, tajā skaitā, bet ne tikai: Irānu, Sīriju, Ziemeļkoreju, Krimu, Ziemeļsudānu;
		2. ievēro ASV normatīvos aktus, kuri ietver un/vai ir saistīti ar sankciju piemērošanu un citiem ierobežojumiem;
		3. neiesaistīties, izbeigs un neuzturēs darījuma attiecības ar personām, kuras pārkāpj 3.6.1. un 3.6.2. punktā norādītās tiesiskās normas, sankcijas un ierobežojumus;
		4. pēc pirmā pārdevēja rakstiska pieprasījuma, norādītajā formātā un laikā, iesniegs ar pircēja saimniecisko un profesionālo darbību saistīto informāciju un dokumentus.
	6. Pircējs apzinās un apstiprina, ka, pārkāpjot 3.6. punkta apliecinājumus:
		1. pārdevējam ir tiesības nepildīt ar līgumu uzņemtās saistības, kā arī nekavējoties, vienpusējā kārtībā izbeigt līgumu un visas citas tiesiskās attiecības ar pircēju, kā arī veikt citas normatīvajos aktos un pastāvošajās citās līgumattiecībās ar pircēju paredzētās darbības;
		2. pircējs ir pilnībā atbildīgs un apņemas segt visus pircēja vainas dēļ šādu pārkāpumu rezultātā pārdevējam radušos zaudējumus.
1. **KONFIDENCIALITĀTE**
	1. Līguma noteikumi, kā arī informācija, kas saistīta ar pušu sadarbību vai kas pušu rīcībā nonākusi līguma izpildes rezultātā, uzskatāma par pušu komercnoslēpumu, un tā bez iepriekšējas rakstiskas otras puses piekrišanas nav izpaužama trešajām personām līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem normatīvajiem aktiem, ja tā tiek sniegta šīm institūcijām.
	2. Saņemto vienas puses komercnoslēpumu saturošo informāciju otra puse apņemas izmantot vienīgi līguma 1.1.punktā norādītajam mērķim, ievērojot pušu komercintereses un šo konfidencialitātes pienākumu.
2. **PERSONAS DATU AIZSARDZĪBA**
	1. Puses apliecina, ka tās ir informētas, ka vienas puses iesniegtos personas datus, ja tas nepieciešams līguma izpildei, drīkst apstrādāt tikai saskaņā ar līguma priekšmetu, līgumā noteiktajā apjomā, uz līguma darbības termiņu un tikai saskaņā ar spēkā esošo tiesību aktu prasībām.
	2. Puses nodrošina šajā līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
	3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras puses iesniegtajiem personas datiem.
	4. Puses apņemas nenodot tālāk trešajām personām otras puses iesniegtos personas datus. Ja, saskaņā ar spēkā esošajiem tiesību aktiem, pusēm var rasties šāds pienākums, tās pirms personas datu nodošanas, informē par to otru pusi, ja vien to neaizliedz spēkā esošie tiesību akti.
	5. Katra no pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi  un jāatlīdzina ar tiesas spriedumu piespriestās zaudējumu summas.
	6. Puses apņemas iznīcināt otras puses iesniegtos personas datus, tiklīdz izbeidzas nepieciešamība tos apstrādāt.
3. **BIZNESA ĒTIKA**
	1. Pircējs, parakstot līgumu, apliecina, ka ir iepazinies ar koncerna “Latvijas dzelzceļš” mājas lapā [www.ldz.lv](http://www.ldz.lv) publicētajiem “Latvijas dzelzceļš” koncerna sadarbības partneru biznesa ētikas pamatprincipiem (turpmāk – *Pamatprincipi*), atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar līguma izpildi saistītie apakšuzņēmēji.
	2. Pircējam ir pienākums nekavējoties informēt pārdevēju, ja identificēta situācija, kad pārkāpts kāds no *Pamatprincipiem*, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet pārdevējam kļūst zināms, ka pircējs ir pārkāpis kādu no *Pamatprincipiem*, tiks izvērtēta turpmākā sadarbība Latvijas Republikas likumā noteiktajā kārtībā un apjomā.
	3. Ja pircēja rīcībā līguma izpildes ietveros nonāk informācija vai rodas pamatotas aizdomas, ka pārdevēja uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, pārdevēja vai jebkādu citu personu interesēs, pircējam ir pienākums par to nekavējoties informēt “Latvijas dzelzceļš” koncerna valdošā uzņēmuma Drošības dienestu, izmantojot ziņošanas iespējas koncerna mājas lapā [www.ldz.lv](http://www.ldz.lv). Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. “Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem, netiks vērstas nepamatotas negatīvas sekas vai darbības.
4. **NEPĀRVARAMAS VARAS APSTĀKĻI**
	1. Gadījumā, ja kāda no pusēm kopumā vai daļēji nevar izpildīt savas saistības saskaņā ar minēto līgumu sekojošu apstākļu dēļ – ugunsgrēks, dabas katastrofa, karš, blokādes, aizliegums eksportēt vai importēt preci un tamlīdzīgie apstākļi, līguma saistību izpildes termiņus pusēm jāpagarina attiecīgi par šo apstākļu darbības laiku.
	2. Ja līguma 7.1.punktā minētie nepārvaramas varas apstākļi ilgst vairāk nekā mēnesi, katrai pusei ir tiesības atteikties no tālākas līguma saistību izpildes.
	3. Pusei, kurai līguma saistību izpilde kļuvusi par neiespējamu, jāpaziņo otrai pusei rakstveidā par augstāk minēto apstākļu darbības sākumu, iesniedzot attiecīgus pierādījumus, un beigām ne vēlāk kā piecu darba dienu laikā.
5. **STRĪDU IZŠĶIRŠANAS KĀRTĪBA**
	1. Visas domstarpības, kas saistītas ar šo līgumu, puses risina pārrunu ceļā.
	2. Katra puse ir tiesīga rakstveidā nosūtīt pretenziju otrai pusei 10.5.punktā noteiktajā kārtībā. Pretenzijai ir jābūt pamatotai un dokumentāri apstiprinātai. Puses vienojas, ka pretenzijas tiks izskatītas ne ilgāk kā 10 (desmit) dienu laikā no to saņemšanas brīža.
	3. Pušu saistības, kas izriet no šī līguma, apspriežamas pēc Latvijas Republikas normatīvajiem aktiem.
	4. Ja viena mēneša laikā no strīda rašanās brīža puses nevar vienoties, strīdus izšķir Latvijas Republikas vispārējās jurisdikcijas tiesā.
6. **LĪGUMA TERMIŅŠ UN IZBEIGŠANA**
	1. Līgums stājas spēkā ar tā abpusējas parakstīšanas dienu un darbojas līdz pušu saistību pilnīgai izpildei.
	2. Līgumu var izbeigt pēc abu pušu savstarpējas rakstiskas vienošanās.
	3. Pārdevējs ir tiesīgs vienpusējā kārtā izbeigt līgumu jebkurā no sekojošiem gadījumiem:
		1. ja pircējs nav ievērojis līgumā noteikto pirkuma maksas samaksas termiņu;
		2. ja pircējs ir pasludināts maksātnespējas process, apturēta vai izbeigta tā saimnieciskā darbība, vai uzsākts tā likvidācijas process;
		3. ja līgumu nav iespējams izpildīt tādēļ, ka līguma izpildes laikā pircējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	4. Ja līgums tiek izbeigts saskaņā ar 9.4.punkta noteikumiem, pārdevējs nosūta pircējam par to rakstisku paziņojumu 10.5.punktā noteiktajā kārtībā. 9.4.1. punktā noteiktajā gadījumā līgums tiek uzskatīts par izbeigtu pārdevēja noteiktajā termiņā, ja nav novērsti vēstulē norādītie trūkumi/līguma pārkāpumi, kas nevar būt īsāks par piecām darba dienām no vēstules nosūtīšanas dienas, bet 9.4.2. un 9.4.3. punktos noteiktajos gadījumos līgums tiek izbeigts nekavējoties.
7. **CITI NOTEIKUMI**
	1. Jebkuri līguma grozījumi un papildinājumi tiek noformēti rakstiski un pēc parakstīšanas tiek pievienoti šim līgumam kā tā neatņemama sastāvdaļa.
	2. Pircējs nav tiesīgs bez pārdevēja rakstiskas piekrišanas pilnīgi vai daļēji nodot šajā līgumā noteiktās tiesības un pienākumus trešajām personām.
	3. Ja viena līguma puse maina juridisko statusu, atrašanās vietu, bankas rekvizītus u.c., tad šī puse nekavējoties paziņo otrai pusei ar vēstuli, ko parakstījusi persona, kurai ir tiesības uz attiecīgās puses pārstāvību.
	4. Puses vienojas, ka jebkurš paziņojums, pieprasījums vai cita informācija un komunikācija, kas sniedzama vai pieprasāma vai atļauta saskaņā ar šo līgumu, iesniedzami rakstveidā un tiks uzskatīti par iesniegtiem, ja tie:
		1. ir iesniegti personīgi vai tos ir piegādājis kurjers vai piegādes pakalpojumu sniedzējs – faktiskās piegādes dienā, ko apliecina otras puses apstiprinājums par dokumenta saņemšanu;
		2. ir nosūtīti ar ierakstītu sūtījumu uz otras puses juridisko adresi – septītajā dienā pēc pasta iestādes zīmogā norādītā datuma par ierakstīta sūtījuma pieņemšanu nosūtīšanai;
		3. nosūtīti uz otras puses e-pasta adresi, kas norādīta līguma rekvizītos – otrajā darba dienā.
	5. Līguma 10.5.punktā minētos gadījumos, ja dokumenti ir iesniegti saskaņā ar iepriekš minēto dienā, kas nav darba diena vai pēc parastā darba laika, ir uzskatāmi par saņemtiem nākošajā darba dienā. Darba diena šī līguma izpratnē ir diena no pirmdienas līdz piektdienai, izņemot gadījumā, ja attiecīgā diena saskaņā ar Latvijas Republikas normatīvajiem aktiem ir brīvdiena vai svētku diena.
	6. Pušu reorganizācija vai to vadītāju maiņa nevar būt par pamatu līguma pārtraukšanai vai izbeigšanai. Jebkurā gadījumā un gadījumā, ja kāda no pusēm tiek reorganizēta vai likvidēta, līgums paliek spēkā un tā noteikumi ir saistoši puses tiesību un saistību pārņēmējam.
	7. Jautājumus, kas šajā līgumā nav atrunāti, puses risina atbilstoši Latvijas Republikā spēkā esošajiem normatīvajiem aktiem.
	8. Līgums sastādīts \_\_\_\_\_ (latviešu/angļu) valodā elektroniska dokumenta veidā, kopā pielikumu/iem parakstīts ar drošu elektronisku parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Ja Pusēm rodas domstarpības par Līguma interpretāciju, tad Līguma teksts latviešu valodā uzskatāms par noteicošo.
	9. Līgumam ir šādi pielikumi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
8. **PUŠU REKVIZĪTI UN PARAKSTI**
	1. **Pārdevējs:** SIA “LDZ ritošā sastāva serviss”, vienotais reģistrācijas numurs Nr.40003788351, juridiskā adrese: Vilhelma Purvīša iela 21, Rīga, LV-1050, Latvija, norēķinu konts: LV26RIKO0000084909460, bankas kods: RIKOLV2X, banka: Luminor Bank AS Latvijas filiāle, tālr.: +371 67232853; e-pasts: ldz\_rss@ldz.lv.
	2. **Pircējs:** \_\_\_\_\_\_\_, vienotais reģistrācijas numurs \_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_, norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_.

|  |  |
| --- | --- |
|  \_\_\_\_\_\_\_\_\_\_\_\_\_\_ Datums: |  \_\_\_\_\_\_\_\_\_\_\_\_  Datums: |

**Pārdevēja vārdā**: **Pircēja vārdā**